Peadar Tóibín

Is polaiteoir ar dheis ar fad agus Teachta Dála do Mhí Thoir é **Peadar Tóibín**. Is ceannaire Aontú é. Bhíodh sé ina bhall de Sinn Féin ach d'fhág sé Sinn Féin tar éis conspóid maidir leis an 8ú leasú. Is cainteoir Gaeilge é. 
clé|mion|325x325px|2012, le Sinn Féin

clé|mion|324x324px|2016
clé|mion|278x278px|2020
clé|mion|220x220px|An Uaimh

## Gairm
Rinne Tóibín staidéar ar eacnamaíocht agus polaitíocht i gCOBÁC, agus bhain sé cáilíocht iarchéime amach i bhfiontraíocht i Scoil Ghnó Smurfit. 

Le linn a thréimhse i gCOBÁC, bhí sé ina bhall de Fhianna Fáil agus bhí sé gníomhach i gCumann Kevin Barry. 

D'oibrigh sé ansin mar chomhairleoir bainistíochta neamhspleách san earnáil fiontraíochta in Éirinn agus in Albain.

### Sinn Féin
Chuaigh Tóibín isteach i Sinn Féin in 1998. Ag na toghcháin áitiúla in 2004, sheas sé gan rath do Chomhairle Cathrach na Mí agus do Chomhairle Contae na Mí.  Comhthoghadh é ar Chomhairle Cathrach na Mí i mí na Samhna 2007, agus choimeád sé an suíochán sin sna toghcháin áitiúla in 2009. 

Toghadh Tóibín mar TD don chéad uair in olltoghchán 2011 do dháilcheantar Iarthar na Mí le Sinn Féin. Chuir Sinn Féin Tóibín ar fionraí  ar feadh sé mhí i mí Iúil 2013, nuair a vótáil sé in éadan an Bhille um Chosaint na Beatha.

Atoghadh é in 2016. Bhí sé ina chathaoirleach ar an gCoiste um Ealaíona, Oidhreacht, Gnóthaí Réigiúnacha, Tuaithe agus Gaeltachta ó 2016 go 2018.   Chuir Sinn Féin Tóibín ar fionraí  ar feadh sé mhí in 2018, nuair a vótáil sé in éadan an Bhille Sláinte (Foirceannadh Toirchis a Rialáil), 2018.

### Aontú
Ar an 15 Samhain 2018, d'fhógair Tóibín go raibh sé ag éirí as Sinn Féin.   Bhunaigh sé Aontú i mí Eanáir 2019.

Atoghadh Toibín mar TD in Olltoghchán 2020 agus Olltoghchán 2024.  Bhí tacaíocht láidir phearsanta ag Tóibín in 2024 agus bhí a ainm in airde mar dhuine den bheagán polaiteoirí nár thacaigh leis na leasuithe bunreachta in 2024.

In 2025, thug Peadar Tóibín le fios nár mhaith leis seasamh sa toghchán uachtaránachta, mar tá ag éirí go maith le hAontú, a dúirt sé, agus ba mhaith leis a aird a dhíriú ar an bpáirtí.   Ansin d'admhaigh Tóibín gur mhill seisean a vóta i dToghchán na hUachtaránachta ar an 24 Deireadh Fómhair 2025;  ní raibh aon rogha polaitiúil ceart ann, dar leis.  Chuir sé crosóg i mbosca gach aon iarrthóir agus ansin scríobh isteach ainm an iarrthóra ab ansa leis féin, ba í sin Maria Steen, i bhfad amach ar an eite dheis.

## An Mhí Thiar
Is cathaoirleach é ar an ngrúpa *Feachtas le hOspidéal na hUaimhe a Shábháil* ().

## Pearsanta
Rugadh Peadar Tóibín ar an 19 Meitheamh 1974 i nDroichead Átha, Contae Lú. Is é an duine is óige de sheachtar clainne é. 

Tá beirt deirfiúracha aige atá gníomhach i bpolaitíocht Aontú freisin - Emer Tóibín agus Mairéad Tóibín, a sheas sna toghcháin in oirthear na Mí agus i nDún Laoghaire faoi seach.   

Tá sé pósta le Deirdre agus tá ceathrar páistí acu.

## Féach freisin

* An Mhí Thiar (Dáilcheantar)

## Tagairtí

Catagóir:Daoine a rugadh i 1974
Catagóir:Daoine beo
Catagóir:Alumni COBÁC
Catagóir:Baill den 31ú Dáil
Catagóir:Baill den 32ú Dáil
Catagóir:Baill den 33ú Dáil
Catagóir:Baill Fhianna Fáil
Catagóir:Baill Shinn Féin
Catagóir:Daoine as Contae Lú
Catagóir:Daoine as Contae na Mí
Catagóir:Fir
Catagóir:Gníomhaithe Éireannacha
Catagóir:Polaiteoirí neamhspleácha na hÉireann
Catagóir:An Mhí Thiar (Dáilcheantar)
Catagóir:Gaeilgeoirí
Catagóir:Baill den 34ú Dáil